Pénzcsinálók - Korántsem voltak elégedettek a Nagyenyed és Marosdécse közötti autópályával
﻿ utolsó frissítés: 16:45 GMT +2, 2018. január 09.
Számos hiányosságot fedeztek fel az országos közúti infrastruktúrát kezelő vállalat (CNAIR) szakértői kedden, a Szászsebes-Torda autópálya harmadik, Nagyenyedet Marosdécsével összekötő 12,5 kilométeres szakasz átvételi munkálatainál.
A CNAIR szóvivője szerint az építő több, még a novemberi ellenőrzések során felismert hibát sem javított ki. Alin Şerbănescu szerint problémák merülnek fel az aszfalt érdességével (tehát gyakorlatilag a tapadással), vannak helyek, ahol túl sok bitument használtak fel az építők, és olyan is, ahol az útszakasz egyes alkotóelemei a forgalom hatására veszélyessé válhatnak. "Az építőnek meg kell értenie, hogy Romániában sem végezhetnek rossz minőségű munkát, nem kérünk egyebet, mint ugyanazt a minőséget, mint a ntugati országokban" - mondta Șerbănescu.
A szóvivő elmondta, a sztrádaszakasz átvételét három szakértői csoport végezte, a délutáni egyeztetésen - amelyen az építő is jelen lesz - fogják eldönteni, hogy átveszik-e a munkálatokat vagy sem. Șerbănescu azt viszont megerősítette, hogy februárban a negyedik szakasz átvétele várható, a kedden ellenőrzött részt pedig legkésőbb márciusban adják át a forgalomnak. Így márciusban reálisan 27 kilométer autópályán lehet közlekedni Torda és Nagyenyed között. (economica, hírszerk.)
53 perce A kormány elfogadta a fiatalokat kamatmentes hitellel segítő rendeletet